پرسەنامەی فاروقی مەلا مستەفا بۆ کۆچی دوایی فەریقی یەکەم کەمال موفتی
بەداخێکی گرانەوە ئەمڕۆ 1/12/2018 بە کۆچی دوایی تێکۆشەری ناسراو فەریقی یەکەم کەمال موفتیکەمال موفتی
، میللەتەکەمان کەسایەتییەکی نیشتمانی و سەربازیی و کۆمەڵایەتی گەورەی لەکیسچوو.
کاک کەمال موفتی کە خزمێکی خۆشەویستی من و برا گەورەیەکی بەڕێزم بوو، یەکێکە لەو ئەفسەرە پێشەنگانەی کورد و سوپای عێراق کە رۆڵێکی گەورەی هەبووە لە رووداوە گرنگەکانی وڵاتدا و هەر لەسەرەتای شۆڕشی ئەیلولیشەوە سەرکردەیەکی مەیدانی هەڵکەوتووش بووە لەشۆڕشی رزگاری گەلی کوردستاندا، من لە چەندین قۆناغی جیاجیادا لە خۆبوردویی و جوامێریی و رێچکەشکێنی گەورەم لێبینیوە.
خوالێخۆشبوو فەریقی یەکەم کەمال موفتی ئەو فەرماندە نەبەز و بە ئەزمونە بوو کە لەچەندین نەبەردی پێشمەرگایەتیدا خاڵی وەرچەرخانی دروستکردوە و خەباتی رەوای چەکداریی کوردی گەیاندوەتە ئاستی باڵاتر.
لەدوای راپەڕینیش هەرزوو وەک ئەفسەرێکی پیشەیی و شارەزا سەرپەرشتی رێکخستنەوەی هێزەکانی پێشمەرگەپێشمەرگە
ی کرد و هەنگاوی گەورەی دەستپێکرد بە ئاڕاستەی یەکخستنی هێزی پێشمەرگە و دروستکردنی سوپایەکی نیشتمانی یەکگرتوو.
کاک کەمالی ئازیز لە رووی کۆمەڵایەتیشەوە کەسایەتییەکی خۆشەویست و خاوەن پەیوەندییەکی یەکجار فراوان و قوڵ بوو لەگەڵ چین و توێژە جیاجیاکانی کۆمەڵی کوردەواریدا.
بە مردنی ئەم رۆڵە نیشتمانپەروەرە گەورەیە، گەلی کورد بە گشتی و شاری سلێمانیسلێمانی
بە تایبەتی کەسایەتییەکی دڵسۆز و فەرماندەیەکی ناسراوی لەکیسچوو کە بە ئاسانی جێگەکەی پڕنابێتەوە.
یادی هەمیشە بەرز و پیرۆز بێت.
فاروقی مەلا مستەفافاروقی مەلا مستەفا
01-12-201801-12-2018